એક સરખા બે માણસો ભેગા થતાં અને બન્ને એક સરખા બેકગ્રાઉન્ડમાંથી હોય તો ખૂબ જ સરસ રીતે એકબીજામાં ભળી જતા હોય છે. આ લોકો સાથે પણ કંઈક આવું જ થયું . બંને એકબીજાને સમજવા લાગ્યા પ્રીત બોલતો હતો ત્યારે રાધિકા સાંભળતી હતી અને રાધિકા બોલે ત્યારે પ્રીત સાંભળતો હતો. બંને પોત પોતાના ઘરથી દૂર એકબીજાનો ધીરે-ધીરે સહારો બની રહ્યા હતા. દિવસે દિવસે બંને વચ્ચેની મુલાકાત ગોઠવાતી ગઇ. અને એ બંનેને પણ ખબર ન હતી કે આ મિત્રતા એ કોઇ સામાન્ય દોસ્તી ન હતી. દોસ્તીના સંગ મા ક્યારે પ્રેમનો રંગ ભળ્યો એ આ બંનેને ખ્યાલ જ ના આવ્યો. પ્રેમ શું એક લાગણી છે? એ ઉંમર સમજી રહી ન હતી પણ હાં બંનેને એકબીજા સાથે રહેવું ગમતું હતું. રાધિકાના મગજમાં રહેલા dream બોય ના બધા જ લક્ષણો પ્રીત માં દેખાઈ રહ્યા હતા. રાધિકા હોસ્ટેલમાં રહેતી હતી આથી રાધિકાનું બધું જ ધ્યાન પ્રીત રાખી રહ્યો હતો . બીમાર પડે ત્યારે દવાઓનું પણ એ ધ્યાન રાખતો હતો. આ કદાચ અા સંબંધમાટે ની સંભાળ જ ક્યાંક પ્રેમમાં પરિણમી હોય અેમ લાગી રહયુ હતુ. ફરી એકવાર સવાલ થયો કે શું સંભાળને પ્રેમ કહેવાય છે?